Rastafariánstvo

Rastafariánstvo je spirituálne hnutie s africkými koreňmi, ktoré vzniklo z kresťanstva v 30. rokoch 20. storočia na Jamajke. Prívrženci rastafariánstva uctievajú Hajilä Sillaseho I., niekdajšieho cisára Etiópie, ako božie prevtelenie a jeho narodenie považujú za druhý príchod Ježiša Krista na Zem. Názov hnutia je odvodené z amharského Ras Täfäri, čo je spojenie titulu Ras (hlava, knieža) a prvého mena (Täfäri Mäkwannin), ktoré Hajilä Sillase používal pred korunováciou.

Do povedomia širšej verejnosti sa rastafariánstvo dostalo hlavne ako vierovyznanie, ktoré používa marihuanu na duchovné účely a je späté s hudobným žánrom reggae. Jeho najznámejším predstaviteľom je jamajský spevák a aktivista známy ako Bob Marley.